ཁ༢ཚ་ཤས་ཅན་གྱི་བཅུད་ལེན་བསྟན་པ།དེ་བཞིན་དུ་བྲག་ཞུན་ནི་མདོག་ནག་ལ་ས་སོགས་ལྷད་མེད་པ་བ་གཅིན་བྲོ་བ།མདོག་སྣུམ་ཞིང་རོ་ཁ་བ་བསྐ་བ་བཏེགས་ན་ལྕི་བ།ལྕགས་ལས་གྱུར་པ་སྟེ་ལྕགས་ཞུན་མཆོག་ཡིན་པས་དེ་དང་གསེར་དངུལ་ཟངས་ལྕགས་ཐལ་བཟོའི་ལག་ལེན་ཚུལ་བཞིན་ནུས་ལྡན་བསྲེགས་པ་སྦྱར་ཏེ་འོ་མས་དབུལ་བ་དང་ཡང་ན་སེ་འབྲུ་དྭངས་མ་གནས་ལྟ་བུ་ནད་དང་གང་འཕྲོད་སྨན་ཆ་མཉམ་ལྕགས་ཀྱི་སྣོད་དུ་བཅུག་ལ་ཚད་ལྡན་བཟའ་ཞེས་ཞག་བདུན་ཕྲག་གཅིག་དང་པོའི་ཞག་བདུན་ལ་ཞག་རེ་བཞིན་གསེར་ཐལ་ཞོ་གཉིས་དང་ལྗིད་མཉམ་པར་བཟའ།དེ་ནས་ཞག་བདུན་ཕྲག་གསུམ་སྟེ་ཞག་ཉེར་གཅིག་ལ་ཞོ་བཞི་ཟ།དེ་ནས་ཞག་ཕྲག་བདུན་ཏེ་ཞེ་དགུའི་བར་བར་ལ་སྲང་གང་ཟ་བར་བྱ།འདི་སྐབས་སྤང་བྱ་མོན་སྣེ་སོགས་སྣེའུ་རིགས་དང་ཕུག་རོན་གྱི་ཤ།རྒྱ་སྲན་ནི་རྟག་ཏུ་སྤང་བར་བྱ་བ་ཡིན།དེ་ལྟར་ལག་ལེན་ཚད་ལྡན་བྱས་ན་ས་སྟེང་དུ་བྲག་ཞུན་གྱིས་མ་བཅོམ་པའི་ནད་གང་ཡོད་པ་མིན་པས་ལེགས་པར་བསྟེན་དགོས་སོ།།དེ་ནི་ཁྱད་པར་ཚ་ཤས་ཅན་གྱི་མིའི་ཚེ་འཕེལ་བའི་ནུས་པ་མཆོག་ཏུ་གྱུར་པ་ཡིན།ཞེས་པའོ།།